CELEX: 32005D0788
Language: ro
Date: 2005-11-11 00:00:00
Title: Decizia Comisiei din 11 noiembrie 2005 privind neînscrierea substanței naled în anexa I la Directiva 91/414/CEE a Consiliului și retragerea autorizațiilor pentru produsele fitosanitare care conțin această substanță [notificată cu numărul C(2005) 4351]Text cu relevanță pentru SEE.

Anunţ juridic important

|

32005D0788

Official Journal L 296 , 12/11/2005 P. 0041 - 0041 Official Journal L 349 , 12/12/2006 P. 0574 - 0574

		20051111Decizia Comisieidin 11 noiembrie 2005privind neînscrierea substanței naled în anexa I la Directiva 91/414/CEE a Consiliului și retragerea autorizațiilor pentru produsele fitosanitare care conțin această substanță[notificată cu numărul C(2005) 4351](Text cu relevanță pentru SEE)(2005/788/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 8 alineatul (2) al patrulea paragraf,întrucât:(1) Articolul 8 alineatul (2) din Directiva 91/414/CEE prevede că un stat membru are posibilitatea, pe parcursul unei perioade de doisprezece ani de la data notificării directivei menționate, să autorizeze introducerea pe piață a unor produse fitosanitare care conțin substanțe active neprevăzute în anexa I la directiva respectivă, care sunt deja pe piață la doi ani de la data notificării directivei, în timp ce se efectuează o examinare graduală a acestor substanțe în cadrul unui program de lucru.(2) Regulamentele (CE) nr. 451/2000 [2] și (CE) nr. 703/2001 [3] ale Comisiei instituie normele de punere în aplicare a etapei a doua a programului de lucru prevăzut la articolul 8 alineatul (2) din Directiva 91/414/CEE. În ceea ce privește substanța activă naled, solicitantul a informat Comisia, la 2 decembrie 2004, că nu mai dorește să obțină înscrierea acestei substanțe în anexa I la Directiva 91/414/CEE. În consecință, nu mai este necesară înscrierea acestei substanțe active în anexa respectivă și este necesar ca statele membre să retragă toate autorizațiile referitoare la produse fitosanitare care conțin naled.(3) Este necesar să se prevadă o perioadă de grație pentru eliminarea, depozitarea, introducerea pe piață și utilizarea stocurilor existente în scopul de a permite utilizarea stocurilor respective pe parcursul unei perioade de vegetație suplimentare.(4) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Naledul nu se înscrie, ca substanță activă, în anexa I la Directiva 91/414/CEE.Articolul 2Statele membre se asigură ca:(a) autorizațiile pentru produsele fitosanitare care conțin naled să fie retrase înainte de 11 mai 2006;(b) nici o autorizație pentru produsele fitosanitare care conțin naled să nu fie acordată sau reînnoită începând cu 12 noiembrie 2005.Articolul 3Orice perioadă de grație acordată de către un stat membru în conformitate cu articolul 4 alineatul (6) din Directiva 91/414/CEE pentru eliminarea, depozitarea, introducerea pe piață și utilizarea stocurilor existente este cât mai scurtă cu putință și expiră până la 11 mai 2007.Articolul 4Prezenta decizie se adresează statelor membre.Adoptată la Bruxelles, 11 noiembrie 2005.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Regulamentul (CE) nr. 396/2005 al Parlamentului European și al Consiliului (JO L 70, 16.3.2005, p. 1).[2] JO L 55, 29.2.2000, p. 25. Regulament, astfel cum a fost modificat ultima dată prin Regulamentul (CE) nr. 1044/2003 (JO L 151, 19.6.2003, p. 32).[3] JO L 98, 7.4.2001, p. 6.--------------------------------------------------